**1ο & 2ο ΔΗΜΟΤΙΚΟ ΣΧΟΛΕΙΟ**

**«ΕΚΠΑΙΔΕΥΤΙΚΗ ΑΝΑΓΕΝΝΗΣΗ»**

**ΠΡΟΓΡΑΜΜΑΤΙΣΜΟΣ ΔΡΑΣΕΩΝ ΙΟΥΝΙΟΥ 2016**

Σάββατο 4 Ιουνίου 2016

Στο Κλειστό Γυμναστήριο Δημοτικού Σταδίου Ζηρινείου θα πραγματοποιηθούν οι εξετάσεις όλων των μαθητών του 1ου και 2ου Δημοτικού που συμμετέχουν στην αθλητική δραστηριότητα του Καράτε, για την απόκτηση έγχρωμων ζωνών.

Κυριακή 5 Ιουνίου 2016

Βιωματική δράση με θέμα **«Αρχαίοι και Σύγχρονοι Ολυμπιακοί Αγώνες».** Όλοι οι μαθητές της Ε’ και Στ’ τάξης ολοκληρώνουν τη συμμετοχή τους στη δράση με την αναπαράσταση των Αρχαίων Ολυμπιακών Αγώνων και τη σύνδεσή τους με τους Σύγχρονους Ολυμπιακούς Αγώνες.

Πέμπτη 9 Ιουνίου 2016

Οι μαθητές της Α’ – Ε’ Δημοτικού στo πλαίσιο των εξωσχολικών δραστηριοτήτων θα μεταβούν, συνοδεία των δασκάλων τους, **στο Sport Village ATHITAKI,** στο Γραμματικό, ενώ οι μαθητές της ΣΤ’ Δημοτικού θα μεταβούν **στο ATLANTIS Tennis Club.**

Κυριακή 12 Ιουνίου 2016

Οι μαθητές των τμημάτων της Ε’ Δημοτικού του 1ου και του 2ου Δημοτικού θα παρουσιάσουν στο θέατρο των Εκπαιδευτηρίων **θεατρικές παραστάσεις με τίτλο *«Οδυσσεβάχ»*,** διασκευασμένες από το θεατρολόγο του Σχολείου μας, κο Νικόλαο Ράπτη.

Δευτέρα 13 Ιουνίου 2016

H συγγραφέας Αριάδνη Δάντε θα μυήσει τους μαθητές των τάξεων Α’, Β’, Γ’ και Δ’ Δημοτικού στις βασικές αρχές προγραμματισμού μέσα από θεατρικό παιχνίδι παρουσιάζοντας το εκπαιδευτικό πρόγραμμα «Ο Απόστολος στην Πυθωνία», στο θέατρο του σχολείου μας.

Τετάρτη 15 Ιουνίου 2016

Λήξη σχολικού έτους